**RIA OBRAZAC**

|  |
| --- |
| **IZVJEŠTAJ O ANALIZI UTICAJA PROPISA ZA LOKALNE SAMOUPRAVE** |
| **OBRAĐIVAČ PROPISA** | **Sekretarijat za kulturu, sport, mlade i socijalno staranje** |
| **NAZIV PROPISA** | **Lokalni program socijalnog stanovanja za 2023. godinu** |
| **1. Definisanje problema*** **Da li je propis posledica zahtjeva (propisa) na državnom nivou?**
* **Navesti zakonski osnov za donošenje propisa, kao i odnos sa strateškim dokumentima lokalne samouprave ako postoji?**
* **Da li lokalna samouprava može odstupati od odredbi propisa na državnom nivou i u kojoj mjeri?**
* **Da li je riječ o sopstvenim nadležnostima ili prenesenom, odnosno povjerenom poslu lokalne samouprave?**
* **Koje probleme treba da riješi predloženi akt?**
* **Da li problem ima rodnu dimenziju? (ima posebni uticaj na žene)**
* **Koji su uzroci problema?**
* **Koje su posledice problema?**
* **Koji su subjekti oštećeni, na koji način i u kojoj mjeri? (žene-muškarci)**
* **Kako bi problem evoluirao bez promjene propisa (“status quo” opcija)?**
 |
| **Da. Propis je posledica zahtjeva (propisa) na državnom nivou.****Zakonski osnov za donošenje Lokalnog programa socijalnog stanovanja za 2023. godinu sadržan je u članu 6 stav 1 Zakona o socijalnom stanovanju („Službeni list Crne Gore”, broj 35/13) i članu 38 stav 1 tačka 4 Zakona o lokalnoj samoupravi („Službeni list Crne Gore“, br. 2/18, 34/19, 38/20, 50/22 i 84/22).****Lokalna samouprava ne može odstupiti od odredbi propisa na državnom nivou, već samo može bliže odrediti iste.** **Riječ je o sopstvenim nadležnostima, odnosno vođenju stambene politike na lokalnom nivou, sa akcentom na stambenu socijalnu politiku, odnosno rješavanje stambenih potreba najugroženijih grupa građana.****Predloženim aktom teži se rješavanju pitanja koja se odnose na problematiku socijalnog stanovanja opštine Nikšić, odnosno pitanja postojeće stambene situacije (stambenih jedinica u vlasništvu Opštine Nikšić) i definisanja potreba u oblasti socijalnog stanovanja u 2023. godini. Konkretno posmatrano, rješavaju se sporna pitanja u vezi sa uknjižbom stambenih jedinica u katastar, revizijom stanarskih prava, zakupom i održavanjem istih i sporna stambena pitanja koja se mogu riješiti implementacijom različitih projektnih aktivnosti.****Problem ima rodnu dimenziju, odnosno poseban uticaj na žene, a sa aspekta rješavanja stambenih potreba prioritetnih grupa (na primjer: samohrane majke, žene žrtve nasilja i druge kategorije, pripadaju prioritetnoj grupi, shodno Zakonu o socijalnom stanovanju).****Uzroci problema su: neefikasna uknjižba stambenih jedinica godinama unazad (što je poslednjih godina svedeno na minimalan problem), neadekvatna raspodjela i revizija stanarskih prava, neuslovni stambeni objekti, mahinacije od strane nosilaca stanarskih prava i korisnika istih u pogledu rješavanja stambenog pitanja i korišćenja stambenih jedinica.****Posledice problema su: posledice pravne prirode koje uzrokuje neefikasna uknjižba stambenih jedinica u katastar (poput: nemogućnosti donošenja ugovora o zakupu stana, nemogućnosti promjene vlasništva nosioca stanarskog prava kao korisnika usluga električne energije, vode i komunalnih usluga...), nezakonsko korišćenje stambenih jedinica.****Subjekti koji su oštećeni: organi lokalne uprave, ukoliko se ne vrši efikasna uknjižba stambenih jedinica, ne vrši efikasna i zakonski definisana raspodjela stambenih jedinica i blagovremena revizija stanarskih prava sadašnjih korisnika stambenih jedinica u opštinskom vlasništvu; nosioci stanarskih prava i korisnici stambenih jedinica u opštinskom vlasaništvu, zbog potencijalnog pokretanja postupka za iseljenje u slučajevima zloupotrebe pri korišćenju; ugrožene grupe građana, odnosno domaćinstva koja sama na tržištu ne mogu riješiti stambeni problem, zbog nekvalitetne evidencije stambenih jedinica, kao i stambenih potreba, neefikasne i nezakonski definisane raspodjele stambenih jedinica i neimplementiranja planiranih aktivnosti i projekata.** **U slučaju “status quo” opcije problemi bi evaluirali u pogledu nemogućnosti izvršavanja zakonskih obaveza zbog neefikasne uknjižbe stambenih objekata u katastar, do nemogućnosti rješavanja stambenih potreba ugroženih grupa građana zbog neefikasne i nezakonski definisane raspodjele stambenih jedinica, neredovne i neadekvatne revizije stanarskih prava i uopšte, gubitka vremenskog kontinuiteta u praćenju cjelokupne problematike socijalnog stanovanja.** |
| **2. Ciljevi*** **Koji ciljevi se postižu predloženim propisom?**
* **Da li bilo koji od ciljeva unapređuje rodnu ravnopravnost? (ako je odgovor ne, da li se može definisati cilj koji unapređuje rodnu ravnopravnost?)**
 |
|  **Predloženim propisom postižu se sljedeći ciljevi: evidentiranje i realizovanje aktivnosti koje nijesu realizovane pravovremeno, poput uknjižbe stambenih jedinica, odnosno stambenih objekata u katastar; rješavanje stambenih potreba prioritetnih grupa građana efikasnom i zakonski definisanom raspodjelom stambenih jedinica, redovnom revizijom stanarskih prava i implementacijom planiranih aktivnosti i projekata; kvalitetno, pravovremeno i efikasno praćenje politike socijalnog stanovanja na lokalnom nivou.** **Cilj koji unapređuje rodnu ravnopravnost „leži“ upravo u rješavanju stambenih potreba prioritetnih grupa građana, kao na primjer rješavanja stambenih potreba samohranih majki, žena žrtvi nasilja, lica sa invaliditetom, starijih lica...** |
| **3. Opcije*** **Zašto je propis neophodan? - Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).**
* **Obrazložiti preferiranu opciju? (koja je rodna dimenzija te opcije; kako preferirana opcija unapređuje rodnu ravnopravnost: status žena i odnose među ženama i muškarcima?)**
 |
| **U ovom slučaju, postoji zakonska obaveza donošenja Lokalnog programa socijalnog stanovanja, shodno Zakonu o socijalnom stanovanju („Službeni list Crne Gore”, broj 35/13). Lokalni program socijalnog stanovanja je jedan sveobuhvatan, uokviren pisani akt djelovanja, zadataka i planova lokalne samouprave na polju socijalnog stanovanja, zbog čega i jeste neophodan.** **Opcije za ispunjavanje ciljeva i rješavanje problema (“status quo” opcija): konstantna i efektivna komunikacija između organa lokalne uprave, nadležnih za poslove u okviru socijalne stambene politike; efikasna, pravovremena i kvalitetna evidencija promjena u okvirima politike socijalnog stanovanja, u okvirima ispitivanja stambenih potreba građana sa akcentom na prioritetne grupe građana; efikasna i zakonski definisana raspodjela stambenih jedinica; implementacija planiranih aktivnosti i projekata posredstvom solidarnog i timskog djelovanja većeg broja organa lokalne uprave, koji imaju uticaj na politiku socijalnog stanovanja, ali i obezbjeđivanjem podrške od strane međunarodnih zajednica i drugih donatora. U svakom segmentu navedenih opcija, kojima se problemi mogu riješiti u slučaju „statusa quo“, neposredno i posredno se može djelovati na realizaciji rodne dimenzije same politike socijalnog stanovanja.**  |
| **4. Analiza uticaja*** **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne? Da li rješenja u propisu imaju uticaj na žene (pozitivne i negativne, direktne i indirektne?)**
* **Koje troškove ili uštede će primjena propisa izazvati građanima i privredi (naročito malim i srednjim preduzećima)?**
* **Da li pozitivne posljedice donošenja propisa opravdavaju troškove koje će on stvoriti?**
* **Da li se propisom podržava stvaranje novih privrednih subjekata na tržištu i tržišna konkurencija?**
* **Uključiti procjenu administrativnih opterećenja i biznis barijera.**
 |
| **Lokalni program socijalnog stanovanja za 2023. godinu najviše (pozitivno) će uticati na socijalno ugrožene kategorije stanovništva, okarakterisane kao prioritene grupe u Zakonu o socijalnom stanovanju, ali i na trenutne korisnike opštinskih stambenih jedinica, kako kroz reviziju stanarskih prava, tako i kroz evidentiranje stambenih potreba u svrhu pružanja najboljeg mogućeg odgovora u zadovoljavanju istih. Rješenja u propisu utiču direktno na korisnike opštinskih stambenih jedinica, a kako pozitivno u pogledu pravnog rješavanja njihovog stambenog statusa, tako i negativno u situacijama kada se radi o bespravnom korišćenju opštinskih stambenih jedinica. Takođe, rješenja u propisu utiču pozitivno i na same organe lokalne uprave koji se bave ovom problematikom, a zbog posjedovanja sveobuhvatne evidencije o socijalnom stanovanju i mogućnosti pravovremenog i adekvatnog rješavanja problema na istom polju. Definišući postizanje socijalne kohezije i društvene solidarnosti kao opšti cilj Lokalnog programa, kroz obezbjeđivanje stambenog prostora za lica koja nemaju stan i koja ne mogu da obezbijede stambeni objekat, a posredstvom kvalitetne revizije stanarskih prava trenutnih korisnika stambenih jedinica, želi se uticati na poboljšanje kvaliteta života građana, posebno pripadnika ranjivih društvenih grupa, koji na tržišu ne mogu da riješe stambenu potrebu (poštujući rodnu dimenziju).** **Primjena propisa ne izaziva troškove ili uštede, direktno posmatrano, ali indirektno, ista može izazvati troškove ili uštede (na primjer, obezbjeđivanjem stambene jedinice, korisniku iste se može omogućiti ušteda – ne mora plaćati zakup nekog drugog objekta ili zakup opštinskog ukoliko je korisnik materijalnog obezbjeđenja; u slučaju neophodnosti rekonstrukcije neke stambene jedinice ili uređivanja iste, prije njenog dodjeljivanja, isto može izazvati trošak malim i srednjim preduzećima, ukoliko se ista pojavljuju kao partneri u rekonstrukciji ili Opštini, ukoliko je to institucija koja ulaže u rekontrukciju i slično).** |
| **5. Procjena fiskalnog uticaja*** **Da li propis utiče na visinu prihoda ili troškova lokalne samouprave?**
* **Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu?**
* **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.**
* **Da li su neophodna finansijska sredstva obezbijeđena u budžetu lokalnih samouprava odnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu?**
* **Da li će se implementacijom propisa ostvariti prihod za lokalne samouprave odnosno za budžet Crne Gore?**
* **Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravnopravnosti između muškaraca i žena?)**
 |
| **Lokalni program socijalnog stanovanja za 2023. godinu ne utiče direktno na visinu prihoda ili troškova lokalne samouprave, što ne znači da se isti ne mogu pojaviti u toku realizacije ciljeva Lokalnog programa, odnosno rješavanja problema i zadataka na polju socijalnog stanovanja.**  **Obezbjeđenje finansijskih sredstava iz budžeta lokalnih samouprava, odnosno budžeta Crne Gore, nije potrebno (ne može biti unaprijed definisano), već se izdaci ili prihodi mogu pojaviti u toku realizacije planiranih aktivnosti i projekata.****Budžetom Opštine Nikšić za 2023. godinu nijesu obezbijeđena finansijska sredstva za implementaciju Lokalnog programa socijalnog stanovanja za 2023. godinu, odnosno implementaciju planiranih aktivnosti i projekata. Međutim, ako se u obzir uzima sama problematika socijalnog stanovanja, može se istaći da je budžetom za narednu godinu opredijeljeno 1.500,00€ za socijalno stanovanje i 1.000,00€ za rješavanje stambenih pitanja lica u stanju socijalne potrebe.****Shodno tome da finansijska sredstva za implementaciju planiranih aktivnosti i projekata nijesu obezbijeđena direktno budžetom Opštine Nikšić za 2023. godinu, kao namjenska sredstva za realizaciju Lokalnog programa, nema procjene uticaja istog na muškarce i žene, niti uzroka njihove neravnopravnosti.** |
| **6. Konsultacije zainteresovanih strana*** **Naznačiti da li je korišćena eksterna ekspertska podrška i ako da, kako.**
* **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).**
* **Da li su predstavnice ženskih udruženja i ranjivih grupa bile uključene u konsultacije?**
* **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.**
 |
| **Eksterna ekspertska podrška nije korišćena prilikom izrade Lokalnog programa socijalnog stanovanja za 2023. godinu, ali je za isti bila neophodna saglasnost Ministarstva ekologije, prostornog planiranja i urbanizma, shodno zakonskoj obavezi donošenja Lokalnog programa.****U postupku pripreme Predloga Lokalnog programa socijalnog stanovanja za 2023. godinu Sekretarijat za kulturu, sport, mlade i socijalno staranje izvršio je konsultacije sa svim organima lokalne uprave koji imaju dodirnih tačaka sa politikom socijalnog stanovanja. Na taj način su prikupljeni potrebni podaci, obrađeni, konkretizovani kroz pojedinačna poglavlja i upareni sa podacima ovog Sekretarijata.****Predstavnici ženskih udruženja i ranjivih grupa nijesu uključeni u konsultacije u toku kreiranja Lokalnog programa, već su isti uključeni u toku realizacije aktivnosti (tokom godine), kada podnose na primjer, svoje predloge za rješavanje stambene situacije određenih prioritetnih grupa, utiču na rješavanje problema u ovoj oblasti i slično.****Predloga i sugestija za izradu Lokalnog programa socijalnog stanovanja za 2023. godinu nije bilo.** |
| **7. Monitoring i evaluacija*** **Koje su potencijalne prepreke za implementaciju propisa?**
* **Koji su glavni indikatori prema kojima će se mjeriti ispunjenje ciljeva?**
* **Ko će biti zadužen za sprovođenje monitoringa i evaluacije primjene propisa?**
 |
| **Potencijalne prepreke za implementaciju Lokalnog programa socijalnog stanovanja za 2023. godinu mogu predstavljati neadekvatno izvršavanje obaveza od strane određenih organa lokalne uprave (npr. pri uknjižbi stambenih jedinica, raspodjeli istih i reviziji stanarskih prava...) ili uopšte, neizvršavanje redovnih aktivnosti na ovom polju.****Da bi se ispunili ciljevi, tokom primjene propisa će se aktivno ostvarivati saradnja sa svim relevantnim organima lokalne uprave i drugim subjektima od kojih zavisi realizacija planiranih aktivnosti i vršiće se redovne konsultacije unutar nadležnog organa. Glavni indikatori prema kom će se mjeriti ispunjenje ciljeva su: evidencija rada Komisije, zapisnici Komisije, godišnji Izvještaj nadležnog organa lokalne uprave (Sekretarijat za kulturu, sport, mlade i socijalno staranje), godišnji Izvještaj Ministarstvu ekologije, prostornog planiranja i urbanizma u vezi sa realizovanim i planiranim aktivnostima shodno Lokalnom programu socijalnog stanovanja za 2023. godinu.** **Za sprovođenje monitoringa i evaluacije primjene Lokalnog programa socijalnog stanovanja za 2023. godinu biće zadužen Sekretarijat za kulturu, sport, mlade i socijalno staranje.** |

 **Datum i mjesto STARJEŠINA**

Nikšić, 10.02.2023. god. Dejan Ivanović, s.r.